stanford-oval/wikipedia huggingface dataset:
ยาโนะคุง โนะ ฟุตสึ โนะ ฮิบิ
สื่อ > ภาพยนตร์ฉบับคนแสดง

มีการประกาศการสร้างภาพยนตร์ฉบับคนแสดงในวันที่ 4 กรกฎาคม พ.ศ. 2567 ภาพยนตร์เรื่องนี้ผลิตโดยโชจิกุ และกำกับโดยทาเคฮิโกะ ชินโจ เขียนบทโดยโนริอากิ ซูกิฮาระ, เค วาตานาเบะ และฮาจิเมะ อิบุกิ และแต่งเพลงประกอบโดยโนบุอากิ โนบุซาวะ ภาพยนตร์เรื่องนี้เข้าฉายในโรงภาพยนตร์ญี่ปุ่นในวันที่ 15 พฤศจิกายน พ.ศ. 2567 ภาพยนตร์เรื่องนี้มีเพลงประกอบชื่อว่า "Staying with You" ร้องโดยทราวิส เจแปน
สื่อ > อนิเมะ

ได้มีการประกาศสร้างเป็นอนิเมะในวันที่ 4 กรกฎาคม พ.ศ. 2567 โดยจะผลิตโดยแฮปปี้เน็ต แอนิเมชันโดยอาจิอาโดแอนิเมชันเวิกส์ และกำกับโดยชินเป มิตสึโอะ เขียนบทโดยเดโกะ อากาโอะ ออกแบบตัวละครโดยโทชิฮาซะ คายะ และฮิเดอากิระ คิมูระ [ja]เป็นผู้แต่งเพลงประกอบ มีกำหนดออกอากาศในเดือนตุลาคม พ.ศ. 2568
แหล่งข้อมูลอื่น

เว็บไซต์อย่างเป็นทางการของมังงะที่ คอมมิค เดย์ส (ในภาษาญี่ปุ่น)
เว็บไซต์อย่างเป็นทางการของภาพยนตร์ฉบับคนแสดง (ในภาษาญี่ปุ่น)
เว็บไซต์อย่างเป็นทางการของอนิเมะ (ในภาษาญี่ปุ่น)
ยาโนะคุง โนะ ฟุตสึ โนะ ฮิบิ (มังงะ) ที่เครือข่ายข่าวอนิเมะ
ถนอม กิตติขจร
ประวัติ

จอมพล ถนอม กิตติขจร เกิดเมื่อ 11 สิงหาคม พ.ศ. 2454 ณ บ้านหนองหลวง อำเภอเมืองตาก จังหวัดตาก เป็นบุตรของขุนโสภิตบรรณลักษณ์ (อำพัน กิตติขจร) กับนางลิ้นจี่ โสภิตบรรณลักษณ์ มีพี่น้องร่วมบิดามารดา 8 คน ได้แก่
นางรำพึง พันธุมเสน (ถึงแก่กรรม)
เด็กหญิง ลำพูน กิตติขจร (ถึงแก่กรรม)
จอมพล ถนอม กิตติขจร (ถึงแก่อสัญกรรม)
นางสุรภี ชูพินิจ (ถึงแก่กรรม)
นายสนิท กิตติขจร (ถึงแก่กรรม)
นางสายสนม กิตติขจร อดีตนายกสมาคมเภสัชและอายุรเวชโบราณแห่งประเทศไทย (ถึงแก่กรรม)
พลตำรวจตรี สง่า กิตติขจร อดีตรัฐมนตรีช่วยว่าการกระทรวงการต่างประเทศ (ถึงแก่อนิจกรรม)
นางปราณีต สุคันธวณิช อดีตนายกสมาคมส่งเสริมการศึกษาในถิ่นกันดาร ในพระอุปถัมภ์สมเด็จพระศรีนครินทราบรมราชชนนี (ถึงแก่กรรม)
จอมพล ถนอม กิตติขจร มีแซ่ในภาษาจีนว่า ฝู (จีน: 符; พินอิน: fú) เริ่มการศึกษาชั้นต้นที่โรงเรียนประชาบาลวัดโคกพลู จังหวัดตาก หลังจากนั้นได้เข้าศึกษาต่อที่โรงเรียนนายร้อยทหารบก และในระหว่างรับราชการทหารได้ศึกษาต่อที่ โรงเรียนแผนที่ทหาร กองทัพบก, โรงเรียนทหารราบ กองทัพบก และวิทยาลัยป้องกันราชอาณาจักร (รุ่นที่ 1) ตามลำดับ
จอมพล ถนอม ได้รับปริญญาวิศวกรรมศาสตรดุษฎีบัณฑิตกิตติมศักดิ์จากจุฬาลงกรณ์มหาวิทยาลัยเมื่อ พ.ศ. 2504 จอมพล ถนอม ดำรงตำแหน่งอธิการบดีมหาวิทยาลัยธรรมศาสตร์ ระหว่าง วันที่ 8 มกราคม พ.ศ. 2503 - 18 ธันวาคม พ.ศ. 2506
ครอบครัว

จอมพล ถนอม กิตติขจร สมรสกับท่านผู้หญิงจงกล กิตติขจร (สกุลเดิม ถนัดรบ) บุตรีของ พันตรี หลวง จบกระบวนยุทธ์ (แช่ม ถนัดรบ) และคุณหญิงเครือวัลย์ จบกระบวนยุทธ์ ท่านผู้หญิงจงกลเป็นอดีตประธานกรรมการมูลนิธิราชประชาสมาสัย ในพระบรมราชูปถัมภ์ และอดีตประธานกรรมการมูลนิธิสงเคราะห์ครอบครัวทหารผ่านศึก ในพระราชูปถัมภ์สมเด็จพระศรีนครินทรา บรมราชชนนี ทั้งสองคนมีบุตรธิดาทั้งสิ้น 6 คน ได้แก่
นางนงนาถ เพ็ญชาติ (พ.ศ. 2474 – ปัจจุบัน) สมรสกับ นายชำนาญ เพ็ญชาติ มีบุตรธิดา 3 คนหนึ่งในนั้นคือ เศรณี เพ็ญชาติ บิดาของปวริศา เพ็ญชาติ
พ.อ. ณรงค์ กิตติขจร (พ.ศ. 2476 – พ.ศ. 2567) สมรสกับ นางสุภาพร (จารุเสถียร) กิตติขจร บุตรสาวของจอมพลประภาส จารุเสถียร มีบุตรธิดา 4 คน
คุณหญิงนงนุช จิรพงศ์ (พ.ศ. 2480 – ปัจจุบัน) สมรสกับ พลเอก เอื้อม จิรพงศ์ มีบุตรธิดา 4 คน
พลอากาศเอก ยุทธพงศ์ กิตติขจร (พ.ศ. 2482 – ปัจจุบัน) อดีตประธานคณะที่ปรึกษากองทัพอากาศ สมรสกับ นางทิพยา (ภมรมนตรี) กิตติขจร มีบุตรธิดา 3 คน
คุณหญิงทรงสุดา ยอดมณี (พ.ศ. 2486 – ปัจจุบัน) สมาชิกสภานิติบัญญัติแห่งชาติ พ.ศ. 2557 สมรสกับ ร้อยโท สุวิทย์ ยอดมณี อดีตรัฐมนตรีว่าการกระทรวงการท่องเที่ยวและกีฬา มีบุตร 3 คน นายสุวงศ์ ยอดมณี ผู้อำนวยการสำนักกฎหมาย สำนักงานคณะกรรมการนโยบายเขตพัฒนาพิเศษภาคตะวันออก ดร.ก้องศักด ยอดมณี ผู้ว่าการการกีฬาแห่งประเทศไทย ร้อยตรี จักรา ยอดมณี รองปลัดกระทรวงพาณิชย์
คุณหญิงทรงสมร คชเสนี (พ.ศ. 2489 – ปัจจุบัน) สมรสกับ พลเรือเอก สุภา คชเสนี อดีตผู้บัญชาการทหารสูงสุด มีบุตรธิดา 5 คน
นอกจากนี้ยังรับหลานอีก 2 คน ซึ่งเป็นบุตรของน้องสาวของท่านผู้หญิงจงกลมาเลี้ยงดู ได้แก่
พลตำรวจตรี นเรศ คุณวัฒน์ สมรสกับ นางอรสา (วิจิตรานุช) คุณวัฒน์ มีบุตร 2 คน
นางสาวนรา คุณวัฒน์
การรับราชการ

ถนอมรับราชการครั้งแรกในตำแหน่งผู้บังคับหมวด ในกรมทหารราบที่ 8 กองพันทหารราบที่ 1 (ร.8 พัน.1) จังหวัดเชียงใหม่ ต่อมาได้ร่วมก่อรัฐประหารซึ่งผิดกฎหมายรัฐธรรมนูญ โดยไม่ถูกลงโทษแต่อย่างใด
เมื่อวันที่ 8 พฤศจิกายน พ.ศ. 2490 ในขณะที่มียศเป็น "พันโท" และดำรงตำแหน่งผู้บังคับการกรมทหารบกที่ 11 ต่อมาได้เป็น รองผู้บัญชาการกองพลที่ 1 ผู้บัญชาการกองพลที่ 1 (พล.ร.1) รองแม่ทัพภาคที่ 1 แม่ทัพภาคที่ 1 (ทภ.1) ผู้ช่วยผู้บัญชาการทหารบก รองผู้บัญชาการทหารบก และเป็นรองผู้บัญชาการทหารสูงสุด มาโดยลำดับจนกระทั่งวันที่ 11 ธันวาคม พ.ศ. 2506 พลเอก ถนอม ได้รับโปรดเกล้าฯ แต่งตั้งให้ดำรงตำแหน่ง ผู้บัญชาการทหารบก และผู้บัญชาการทหารสูงสุด สืบต่อจาก จอมพล สฤษดิ์ ธนะรัชต์ ที่เสียชีวิต
ต่อมาในวันที่ 10 มกราคม พ.ศ. 2507 พลเอก ถนอม ได้รับพระราชทานยศ จอมพล จอมพลเรือ และจอมพลอากาศ
และในวันที่ 1 ตุลาคม พ.ศ. 2507 จอมพล ถนอม ได้สละตำแหน่งผู้บัญชาการทหารบกให้แก่พลเอก ประภาส จารุเสถียร รองผู้บัญชาการทหารสูงสุด และรักษาราชการรองผู้บัญชาการทหารบก โดยเหลือตำแหน่งผู้บัญชาการทหารสูงสุดเพียงตำแหน่งเดียว
จอมพล ถนอม กิตติขจร ได้รับแต่งตั้งเป็นรัฐมนตรีช่วยว่าการกระทรวงกลาโหมในรัฐบาลของจอมพล แปลก พิบูลสงคราม และเป็นรัฐมนตรีว่าการกระทรวงกลาโหมในรัฐบาลของพจน์ สารสิน สภาผู้แทนราษฎรได้มีมติให้จอมพล ถนอมดำรงตำแหน่งนายกรัฐมนตรีคนที่ 10 เมื่อวันที่ 1 มกราคม พ.ศ. 2501 แต่หลังบริหารประเทศแค่ 9 เดือนเศษ เขาก็ลาออกจากตำแหน่ง เพื่อเปิดทางให้จอมพล สฤษดิ์ ธนะรัชต์ ขึ้นเป็นนายกรัฐมนตรี แต่เมื่อจอมพล สฤษดิ์เสียชีวิต จอมพล ถนอมได้รับการแต่งตั้งให้เป็นนายกรัฐมนตรีอีกครั้งหนึ่ง ในช่วงระยะเวลาที่ถนอมเป็นนายกรัฐมนตรี มีการสร้างทางหลวงสายต่าง ๆ ทั่วประเทศหลายสาย โดยได้รับทุนสนับสนุนส่วนหนึ่งจากสหรัฐในช่วงสงครามเย็นเพื่อต่อต้านคอมมิวนิสต์ และสร้างเขื่อน เช่น เขื่อนสิริกิติ์และเขื่อนอุบลรัตน์
ในปี พ.ศ. 2508 ได้ส่งทหารไปร่วมรบในสงครามเวียดนามด้วยในฐานะพันธมิตรของสหรัฐหรือฝ่ายโลกเสรีประชาธิปไตย โดยหลัก ๆ มี สหรัฐ, เกาหลีใต้, ไทย, ออสเตรเลีย, นิวซีแลนด์ และฟิลิปปินส์ เพื่อไปสนับสนุนเวียดนามใต้ให้เป็นประชาธิปไตย และเป็นการต่อต้านคอมมิวนิสต์
เมื่อเดือนกุมภาพันธ์ พ.ศ. 2542 ในสมัยรัฐบาลชวน หลีกภัย จอมพล ถนอม ได้รับการแต่งตั้งเป็นนายทหารพิเศษประจำกรมทหารราบที่ 31 รักษาพระองค์ (ร.31 รอ.) สร้างความไม่พอใจและกระแสต่อต้านในสังคมระยะหนึ่ง ถึงกับมีการอภิปรายในสภาและกังวลกันว่าอาจเป็นชนวนเหตุให้เกิดเหตุร้ายซ้ำอีก ต่อมาเมื่อวันที่ 24 มีนาคม จอมพลถนอมจึงลาออกจากตำแหน่งดังกล่าว
บทบาททางการเมือง

หลังจากมีการประกาศใช้รัฐธรรมนูญแห่งราชอาณาจักรไทย ในปี พ.ศ. 2511 มีการเลือกตั้งทั่วไปและมีรัฐสภา ในปี พ.ศ. 2514 ถนอม กิตติขจรได้ทำรัฐประหารรัฐบาลของตนเอง และได้จัดตั้งสภาบริหารคณะปฏิวัติขึ้น ทั้งหมดนี้เพื่อตอบสนองผลประโยชน์และความทะเยอทะยานของตนเอง จนเป็นที่วิพากษ์วิจารณ์กันอย่างกว้างขวาง หนึ่งในผู้ที่ยืนหยัดวิจารณ์อย่างไม่เกรงกลัวอำนาจเถื่อน ได้แก่ ป๋วย อึ๊งภากรณ์ ที่เขียนจดหมายในนามนายเข้ม เย็นยิ่ง ถึง ผู้ใหญ่ ทำนุ เกียรติก้อง (หมายถึงจอมพล ถนอม นั่นเอง)
จนกระทั่งมีการประกาศใช้ธรรมนูญการปกครองแห่งราชอาณาจักรไทย เมื่อวันที่ 15 ธันวาคม พ.ศ. 2515 และสภานิติบัญญัติแห่งชาติตามธรรรมนูญการปกครองดังกล่าวได้มีมติให้จอมพล ถนอม กิตติขจร เข้าดำรงตำแหน่งนายกรัฐมนตรีต่อไป ซึ่งก็ไม่ใช่เรื่องเหนือความคาดหมายต่อความทะเยอทะยานที่ปราศจากความชอบธรรมในหลักการประชาธิปไตย
จอมพล ถนอม พ้นตำแหน่งนายกรัฐมนตรี เมื่อเกิดเหตุการณ์ 14 ตุลา 2516 รัฐบาลได้ใช้อาวุธสงครามเข้าปราบปรามนักศึกษาประชาชนที่ชุมนุมเรียกร้องรัฐธรรมนูญ จนทำให้มีผู้เสียชีวิตเป็นจำนวนมาก จากเหตุการณ์นี้ทำให้พลังทางการเมืองหลายฝ่ายกดดันให้จอมพล ถนอมลาออกจากตำแหน่งนายกรัฐมนตรี รวมระยะเวลาที่ดำรงตำแหน่งนายกรัฐมนตรีโดยการยึดอำนาจและรัฐประหารทั้งสิ้น 10 ปี 6 เดือนเศษ หลังจากนั้น ได้มีการตั้งคณะกรรมการตรวจสอบทรัพย์สินของจอมพล ถนอม จนนำไปสู่การยึดทรัพย์สินที่ได้มาโดยไม่สุจริตต้องเป็นจำนวนมาก
จอมพล ถนอม กิตติขจร เคยดำรงตำแหน่งนายกรัฐมนตรีถึง 4 สมัย (รวมในสมัยเป็นหัวหน้าคณะปฏิวัติตัวเองด้วยเป็นสมัยที่ 3) สมัยแรกเป็นนายกรัฐมนตรีในระยะเวลาสั้น ๆ หลังการรัฐประหารของจอมพล สฤษดิ์ ใน พ.ศ. 2501 สมัยที่ 2 - 4 หลังจากจอมพล สฤษดิ์ ธนะรัชต์ ถึงแก่อสัญกรรม ตำแหน่งนายกรัฐมนตรีของจอมพล ถนอม จึงถูกมองว่าเป็นสัญลักษณ์ของเผด็จการทหาร
คณะรัฐมนตรี ในปี พ.ศ. 2501 ก่อนที่สฤษดิ์จะดำรงตำแหน่งนายกรัฐมนตรี
บทบาทหลังออกนอกประเทศ

ในเดือนกันยายน พ.ศ. 2519 จอมพล ถนอม เดินทางกลับประเทศในฐานะสามเณร เนื่องจากสมัคร สุนทรเวชแจ้งว่าราชสำนักอนุญาต และได้บวชเป็นพระภิกษุที่วัดบวรนิเวศวิหารโดยสมเด็จพระสังฆราชเจ้า กรมหลวงวชิรญาณสังวร เจ้าอาวาสวัดซึ่งเป็นพระพี่เลี้ยงของพระบาทสมเด็จพระมหาภูมิพลอดุลยเดชมหาราช บรมนาถบพิตร เป็นผู้อุปสมบทให้ พระบาทสมเด็จพระมหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงเสด็จฯ เยี่ยมพระถนอมที่วัดด้วย
ยศทหาร

พ.ศ. 2473 : นายร้อยตรี
พ.ศ. 2478 : นายร้อยโท
พ.ศ. 2481 : นายร้อยเอก
พ.ศ. 2486 : พันตรี
พ.ศ. 2487 : พันโท
พ.ศ. 2491 : พันเอก
พ.ศ. 2494 : พลตรี
พ.ศ. 2498 : พลโท
พ.ศ. 2501 : พลเอก
พ.ศ. 2505 : นายกองใหญ่
พ.ศ. 2507 : จอมพล จอมพลเรือ และจอมพลอากาศ
เครื่องราชอิสริยาภรณ์

จอมพล ถนอม กิตติขจร ได้รับพระราชทานเครื่องราชอิสริยาภรณ์ของประเทศไทยและเครื่องราชอิสริยาภรณ์ของต่างประเทศต่าง ๆ ดังนี้
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2504 –  เครื่องราชอิสริยาภรณ์จุลจอมเกล้า ชั้นที่ 1 ปฐมจุลจอมเกล้า (ป.จ.) (ฝ่ายหน้า)
พ.ศ. 2508 –  เครื่องราชอิสริยาภรณ์อันมีศักดิ์รามาธิบดี ชั้นที่ 1 เสนางคะบดี (ส.ร.)
พ.ศ. 2499 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2498 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2531 –  เครื่องราชอิสริยาภรณ์อันเป็นสิริยิ่งรามกีรติ ลูกเสือสดุดีชั้นพิเศษ
พ.ศ. 2515 –  เหรียญกล้าหาญ (ร.ก.) (ประดับช่อชัยพฤกษ์)
พ.ศ. 2505 –  เหรียญชัยสมรภูมิ สงครามมหาเอเชียบูรพา (ช.ส.)
พ.ศ. 2498 –  เหรียญชัยสมรภูมิ การร่วมรบกับสหประชาชาติ ณ ประเทศเกาหลี (ช.ส.) (ประดับเปลวระเบิด)
พ.ศ. 2515 –  เหรียญชัยสมรภูมิ การรบ ณ สาธารณรัฐเวียดนาม (ช.ส.) (ประดับเปลวระเบิด)
พ.ศ. 2512 –  เหรียญพิทักษ์เสรีชน ชั้นที่ 1 (ส.ช.)
พ.ศ. 2477 –  เหรียญพิทักษ์รัฐธรรมนูญ (พ.ร.ธ.)
พ.ศ. 2486 –  เหรียญช่วยราชการเขตภายใน การรบสงครามมหาเอเชียบูรพา (ช.ร.)
พ.ศ. 2505 –  เหรียญราชการชายแดน (ช.ด.)
พ.ศ. 2487 –  เหรียญจักรมาลา (ร.จ.ม.)
พ.ศ. 2493 –  เหรียญรัตนาภรณ์ รัชกาลที่ 8 ชั้นที่ 3 (อ.ป.ร.3)
พ.ศ. 2507 –  เหรียญรัตนาภรณ์ รัชกาลที่ 9 ชั้นที่ 1 (ภ.ป.ร.1)
พ.ศ. 2468 –  เหรียญบรมราชาภิเษก รัชกาลที่ 7 (ร.ร.ศ.7)
พ.ศ. 2493 –  เหรียญพระราชพิธีบรมราชาภิเษก รัชกาลที่ 9 (ร.ร.ศ.9)
พ.ศ. 2475 –  เหรียญเฉลิมพระนคร 150 ปี (ร.ฉ.พ.)
พ.ศ. 2500 –  เหรียญงานฉลอง 25 พุทธศตวรรษ
พ.ศ. 2504 –  เหรียญกาชาดสมนาคุณ ชั้นที่ 1 (เหรียญทอง)
เครื่องราชอิสริยาภรณ์ > เหรียญสหประชาชาติ

สหประชาชาติ :
พ.ศ. 2497 –  เหรียญสหประชาชาติเกาหลี
เครื่องราชอิสริยาภรณ์ > ต่างประเทศ

ไต้หวัน :
พ.ศ. 2512 –  เครื่องอิสริยาภรณ์หม้อน้ำศักดิ์สิทธิ์ ชั้นพิเศษ
พ.ศ. 2505 –  เครื่องอิสริยาภรณ์เมฆและธวัช ชั้นพิเศษ
พ.ศ. ไม่ปรากฏ –  เครื่องอิสริยาภรณ์เมฆมงคล ชั้นที่ 1
พ.ศ. 2506 –  เครื่องอิสริยาภรณ์ดาราอันสุกสกาว ชั้นที่ 1 (ชั้นสายสะพายชั้นพิเศษ)
พ.ศ. 2501 –  เครื่องอิสริยาภรณ์ยุนฮุย ชั้นพิเศษ
เดนมาร์ก :
พ.ศ. 2501 –  เครื่องราชอิสริยาภรณ์แดนเนอโบร ชั้นที่ 1 ประถมาภรณ์
โปรตุเกส :
พ.ศ. 2503 –  เครื่องเสนาอิสริยาภรณ์แห่งพระคริสต์ ชั้นที่ 1 ประถมาภรณ์
เยอรมนี :
พ.ศ. 2503 –  เครื่องอิสริยาภรณ์คุณธรรมแห่งสหพันธ์สาธารณรัฐเยอรมนี ชั้นที่ 1 ประถมาภรณ์
สเปน :
พ.ศ. 2504 –  เครื่องราชอิสริยาภรณ์กิตติคุณฝ่ายทหาร ชั้นที่ 1 มหากางเขน
ลักเซมเบิร์ก :
พ.ศ. 2504 –  เครื่องราชอิสริยาภรณ์มงกุฎโอ๊ก ชั้นที่ 1 มหากางเขน
สวีเดน :
พ.ศ. 2504 –  เครื่องราชอิสริยาภรณ์ดาบ ชั้นที่ 1 กางเขน
นครรัฐวาติกัน :
พ.ศ. 2504 –  เครื่องอิสริยาภรณ์นักบุญเกรกอรีมหาราช ชั้นที่ 1
พ.ศ. 2504 –  เครื่องอิสริยาภรณ์เซนต์ซิลเวสเตอร์ ชั้นที่ 1 (ฝ่ายทหาร)
อิตาลี :
พ.ศ. 2504 –  เครื่องอิสริยาภรณ์กิตติคุณแห่งสาธารณรัฐอิตาลี ชั้นที่ 1 ประถมาภรณ์
เนเธอร์แลนด์ :
พ.ศ. 2504 –  เครื่องราชอิสริยาภรณ์ออเรนจ์-นัสเซา ชั้นที่ 1 อัศวินมหากางเขน (ฝ่ายทหาร)
เบลเยียม :
พ.ศ. 2504 –  เครื่องราชอิสริยาภรณ์เลออปอล ชั้นที่ 1 ประถมาภรณ์
อินโดนีเซีย :
พ.ศ. 2504 –  เครื่องอิสริยาภรณ์ดารามหาปุตรา ชั้นที่ 2 บินตัง มหาปุตรา อธิประธานา
อาร์เจนตินา :
พ.ศ. 2504 –  เครื่องอิสริยาภรณ์นายพลซาน มาร์ติน ผู้ปลดปล่อย ชั้นที่ 1 ประถมาภรณ์
มาเลเซีย :
พ.ศ. 2505 –  เครื่องราชอิสริยาภรณ์ปังกวนเนการา ชั้นที่ 1
เกาหลีใต้ :
พ.ศ. 2510 –  เครื่องอิสริยาภรณ์กิตติคุณสำหรับการสร้างชาติ ชั้นที่ 1
พ.ศ. 2505 –  เครื่องอิสริยาภรณ์กิตติคุณฝ่ายทหาร ชั้นที่ 1
พ.ศ. 2510 –  เครื่องอิสริยาภรณ์กิตติคุณด้านการบริการ ชั้นที่ 1
ญี่ปุ่น :
พ.ศ. 2506 –  เครื่องราชอิสริยาภรณ์อาทิตย์อุทัย ชั้นที่ 1
กรีซ :
พ.ศ. 2506 –  เครื่องราชอิสริยาภรณ์จอร์จที่ 1 ชั้นที่ 1
เวียดนามใต้ :
พ.ศ. 2510 –  เครื่องอิสริยาภรณ์แห่งชาติเวียดนาม ชั้นสูงสุด
พ.ศ. 2507 –  เครื่องอิสริยาภรณ์คิม คานห์ ชั้นที่ 1
นอร์เวย์ :
พ.ศ. 2508 –  เครื่องราชอิสริยาภรณ์นักบุญโอลาฟ ชั้นที่ 1
ออสเตรีย :
พ.ศ. 2508 –  เครื่องอิสริยาภรณ์กิตติคุณแห่งสาธารณรัฐออสเตรีย ชั้นที่ 1 (ทอง)
ลาว :
พ.ศ. 2509 –  เครื่องราชอิสริยาภรณ์ล้านช้างร่มขาว ชั้นที่ 1 ประถมาภรณ์
ฟิลิปปินส์ :
พ.ศ. 2509 –  ลีเจียนออฟออเนอร์ ชั้นปุนองโกมันดัน
อิหร่าน :
พ.ศ. 2511 –  เครื่องราชอิสริยาภรณ์มงกุฏอิหร่าน ชั้นที่ 1
เอธิโอเปีย :
พ.ศ. 2511 –  เครื่องราชอิสริยาภรณ์พระตรีเอกานุภาพ ชั้นที่ 1
สหรัฐ :
พ.ศ. 2512 –  ลีเจียนออฟเมอริต ชั้นหัวหน้าผู้บัญชาการ
บริเตนใหญ่ :
พ.ศ. 2515 –  เครื่องราชอิสริยาภรณ์นักบุญไมเคิลและจอร์จ ชั้นประถมาภรณ์ (ฝ่ายหน้า)
ประเทศตูนิเซีย :
พ.ศ. 2516 –  เครื่องอิสริยาภรณ์แห่งสาธารณรัฐตูนิเซีย ชั้นที่ 1
แหล่งข้อมูลอื่น

| ก่อนหน้า |  | ถนอม กิตติขจร |  | ถัดไป |
| --- | --- | --- | --- | --- |
| พจน์ สารสิน |  |   นายกรัฐมนตรีของประเทศไทย สมัยที่ 1   (1 มกราคม พ.ศ. 2501 — 20 ตุลาคม พ.ศ. 2501) |  | จอมพล สฤษดิ์ ธนะรัชต์ |
| จอมพล สฤษดิ์ ธนะรัชต์ |  |   นายกรัฐมนตรีของประเทศไทย สมัยที่ 2   (9 ธันวาคม พ.ศ. 2506 — 14 ตุลาคม พ.ศ. 2516) |  | สัญญา ธรรมศักดิ์ |
| ศาสตราจารย์ หลวงจำรูญเนติศาสตร์ (จำรูญ โปษยานนท์) |  | อธิการบดีมหาวิทยาลัยธรรมศาสตร์   (8 มกราคม พ.ศ. 2503 — 18 ธันวาคม พ.ศ. 2506) |  | พระเจ้าวรวงศ์เธอ กรมหมื่นนราธิปพงศ์ประพันธ์ |
| จอมพล แปลก พิบูลสงคราม |  | นายกคณะกรรมการมหาวิทยาลัยศิลปากร คนที่ 2 สมัยที่ 1 (พ.ศ. 2501 – พ.ศ. 2503) |  | จอมพล สฤษดิ์ ธนะรัชต์ |
| จอมพล สฤษดิ์ ธนะรัชต์ |  | นายกคณะกรรมการมหาวิทยาลัยศิลปากร คนที่ 2 สมัยที่ 2 (พ.ศ. 2507 – พ.ศ. 2512) |  | สมัยที่ 3 |
| สมัยที่ 2 |  | นายกสภามหาวิทยาลัยศิลปากร คนที่ 2 สมัยที่ 3 (พ.ศ. 2512 – พ.ศ. 2514) |  | พลเอก บุญเรือน บัวจรูญ   (สมัยที่ 1) |
| ด ค กนายกรัฐมนตรีไทย (รายชื่อ) |
| --- | --- | --- |
| รัชกาลที่ 7 |  พระยามโนปกรณ์นิติธาดา(1-3)  พระยาพหลพลพยุหเสนา(1-3)  |  |
| รัชกาลที่ 8 |  พระยาพหลพลพยุหเสนา(3-5)  แปลก พิบูลสงคราม(1-2)  ควง อภัยวงศ์(1)  ทวี บุณยเกตุ  เสนีย์ ปราโมช(1)  ควง อภัยวงศ์(2)  ปรีดี พนมยงค์(1-2)  |  |
| รัชกาลที่ 9 |  ปรีดี พนมยงค์(2-3)  ถวัลย์ ธำรงนาวาสวัสดิ์(1-2)  ควง อภัยวงศ์(3-4)  แปลก พิบูลสงคราม(3-8)  พจน์ สารสิน  ถนอม กิตติขจร(1)  สฤษดิ์ ธนะรัชต์  ถนอม กิตติขจร(2-4)  สัญญา ธรรมศักดิ์(1-2)  เสนีย์ ปราโมช(2)  คึกฤทธิ์ ปราโมช  เสนีย์ ปราโมช(3-4)  ธานินทร์ กรัยวิเชียร  เกรียงศักดิ์ ชมะนันทน์(1-2)  เปรม ติณสูลานนท์(1-3)  ชาติชาย ชุณหะวัณ(1-2)  อานันท์ ปันยารชุน(1)  สุจินดา คราประยูร  อานันท์ ปันยารชุน(2)  ชวน หลีกภัย(1)  บรรหาร ศิลปอาชา  ชวลิต ยงใจยุทธ  ชวน หลีกภัย(2)  ทักษิณ ชินวัตร(1-2)  สุรยุทธ์ จุลานนท์  สมัคร สุนทรเวช  สมชาย วงศ์สวัสดิ์  อภิสิทธิ์ เวชชาชีวะ  ยิ่งลักษณ์ ชินวัตร  ประยุทธ์ จันทร์โอชา(1)  |  |
| รัชกาลที่ 10 |  ประยุทธ์ จันทร์โอชา(1-2)  เศรษฐา ทวีสิน  แพทองธาร ชินวัตร  |  |
 ในวงเล็บ คือสมัยที่ดำรงตำแหน่ง กรณีที่ดำรงตำแหน่งมากกว่า 1 สมัย 
| ด ค กหัวหน้าคณะรัฐประหารในไทย |
| --- | --- |
 พระยามโนปกรณ์นิติธาดา เม.ย. 2476  พันเอก พระยาพหลพลพยุหเสนา มิ.ย. 2476  พลโท ผิน ชุณหะวัณ 2490  2491  จอมพล แปลก พิบูลสงคราม 2494  จอมพล สฤษดิ์ ธนะรัชต์ 2500  2501  จอมพล ถนอม กิตติขจร 2514  พลเรือเอก สงัด ชลออยู่ 2519  2520  พลเอก สุนทร คงสมพงษ์ 2534  พลเอก สนธิ บุญยรัตกลิน 2549  พลเอก ประยุทธ์ จันทร์โอชา 2557 
ทหารบกในปี 2511 ถูกส่งไปเวียดนามใต้ ในสงครามเวียดนาม
ลินดอน บี. จอห์นสัน และเลดีเบิร์ด จอห์นสันในงานเลี้ยงอาหารค่ำแก่จอมพล ถนอม กิตติขจร และคู่สมรส ในวันที่ 8 พฤษภาคม พ.ศ. 2511
ฉัตรฑริกา สิทธิพรม

| ฉัตรฑริกา สิทธิพรม |
| --- | --- |
ชื่อเกิด: ฉัตรฑริกา สิทธิพรม
เกิด: 29 กรกฎาคม พ.ศ. 2536 (31 ปี) กรุงเทพมหานคร ประเทศไทย
ส่วนสูง: 170 เมตร (557 ฟุต 9 นิ้ว)
อาชีพ:  นักแสดง  นางแบบ  พิธีกร  ยูทูบเบอร์ 
ปีที่แสดง: พ.ศ. 2558–ปัจจุบัน
ผลงานเด่น: พิมพร - นาคี (2559)  นุชนารถ - เกมเสน่หา (2561)  นริสา (นิ้ง) - ลับลวงใจ (2562)  วราลี (ลี) - อุบัติร้ายอุบัติรัก (2564)  เจ้านางโคมคำ (ปัจจุบัน) / เจ้าสร้อยดารา (อดีต) - ภูติแม่น้ำโขง (2565)  ตรีประดับ - เพราะรัก (2566)  เพชรร้อย - ชายแพศยา
สังกัด: สถานีวิทยุโทรทัศน์ไทยทีวีสีช่อง 3 (2558–ปัจจุบัน)
ฉัตรฑริกา สิทธิพรม (เกิด 29 กรกฎาคม พ.ศ. 2536) ชื่อเล่น แคร์ เป็นนักแสดงหญิงชาวไทย สังกัดสถานีวิทยุโทรทัศน์ไทยทีวีสีช่อง 3 เข้าสู่วงการจากการประกวด มิสไทยแลนด์เวิลด์ 2014
ประวัติ

ฉัตรฑริกา เกิดใน กรุงเทพมหานคร เธอจบการศึกษาระดับประถมศึกษาจาก โรงเรียนวัดเวตวันธรรมาวาส (วัดเชิงหวาย) ระดับชั้นมัยมศึกษาจาก โรงเรียนโยธินบูรณะ และจบการศึกษาปริญญาตรีจาก คณะวารสารศาสตร์และสื่อสารมวลชน มหาวิทยาลัยธรรมศาสตร์
เริ่มเข้าวงการบันเทิงจากประกวดเวที มิสไทยแลนด์เวิลด์ 2014 โดยได้รับรางวัลรองชนะเลิศอันดับ 2 และได้รับรางวัลพิเศษอีก 2 รางวัลคือ  MISS COLORFUL LIFE ปี 2014 และรางวัล Miss Charming ปี 2014 ก่อนหน้านี้ยังเคยเข้าประกวด มิสทีนไทยแลนด์ 2010 โดยเธอผ่านเข้ารอบ 15 คนสุดท้าย
หลังจากนั้นเธอก็ได้รับโอกาสได้มาเป็นพิธีกรในงานประกวด Miss Thailand World 2015 ในรอบคัดเลือก 30 คนสุดท้าย และจากการที่เธอได้เป็นพิธีกรในงานนี้ก็ทำให้เธอได้มีโอกาสเข้าร่วมการแคสติ้งละคร จนได้มาร่วมแสดงในละครเรื่อง นาคี เป็นเรื่องแรก โดยรับบทเป็นตัวร้ายชื่อ พิมพ์พร หรือ พระธิดาพิมพาวดี ตามมาด้วยละคร เรือนร้อยเล่ห์ และเสน่ห์นางงิ้ว ตามลำดับ ต่อมาปี 2562 เป็นที่รู้จักจากบท พันเกลียว ในละครเรื่อง เพลิงนาคา และบท แม่หญิงสุดาวดี ในละครเรื่อง กลิ่นกาสะลอง
ในปี 2559  ได้แสดงภาพยนตร์เรื่อง ตีตีกับโดนัท	 เป็นภาพยนตร์ร่วมลงทุนระหว่าง ไทย – พม่า
ฉัตรฑริกา สิทธิพรม คบกับ จีโน่ The Snack ยูทูบเบอร์ชื่อดัง
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
| พ> ศ. | เรื่อง | บทบาท |
| --- | --- | --- |
| 2559 | นาคี | พิมพ์พร (ปัจจุบัน) / พระธิดาพิมพาวดี (อดีต) |
| 2561 | เสน่ห์นางงิ้ว | ยิ่งจันทร์ |
| 2561 | เกมเสน่หา | นุชนารถ |
| 2562 | กลิ่นกาสะลอง | สุดาวดี (รับเชิญ) |
| 2562 | ลับลวงใจ | นริสา วงศ์ว่านเครือ (นิ้ง) |
| 2563 | ความทรงจำสีจาง | สริตา |
| 2564 | ดาวคนละดวง | หงส์ |
| 2564 | อุบัติร้ายอุบัติรัก | วราลี โจนส์ (ลี) |
| 2565 | พิศวาสฆาตเกมส์ | เมธาวี (มิ้งค์) (ก่อนศัลยกรรม) |
| 2565 | ภูตแม่น้ำโขง | เจ้านางโคมคำ (ปัจจุบัน) / เจ้าสร้อยดารา (อดีต) |
| 2565 | รากแก้ว | สายขวัญ (ขวัญ) |
| 2566 | ซ่อนกลิ่น | ดาว |
| 2566 | เพราะรัก | ตรีประดับ |
| 2566 | ชายแพศยา | เพชรร้อย |
| 2566 | แค้น | บุษบา (รับเชิญ) |
| 2566 | นรสิงห์ | รตี (ปัจจุบัน) / รตีเทวี (อดีต) |
| 2566 | เจ้าสาวบ้านไร่ | อรพิม (อร) |
| 2567 | เรือนทาส | คุณราตรี |
| 2567 | น่าน / ฟ้า / ชลาลัย | กมลชนก (เก๋) |
| 2568 | คุณพี่เจ้าขาดิฉันเป็นห่านมิใช่หงส์ | คุณเกสร |
| 2568 | รักได้หรือ Young ? | พริ้มพราว |
| 2568 | ก็รักมันปักใจ |  |
ละครโทรทัศน์ทั้งหมดด้านล่างนี้ออกอากาศทางช่อง 3 เอสดี
| ปี | เรื่อง | บทบาท |
| --- | --- | --- |
| 2560 | เรือนร้อยเล่ห์ | แม่นวล |
ผลงาน > ภาพยนตร์

| ปี | เรื่อง | บทบาท | หมายเหตุ |
| --- | --- | --- | --- |
| 2559 | ตีตีกับโดนัท | โดนัท | ภาพยนตร์ร่วมทุนสร้าง ไทย-เมียนมาร์  |
รางวัล

15 คนสุดท้าย มิสทีนไทยแลนด์ 2010
รองอันดับ 2 มิสไทยแลนด์เวิลด์ 2014
MISS COLORFUL LIFE ปี 2014
Miss Charming ปี 2014
รางวัลพิฆเนศวร (2560) รางวัลนักเเสดงดาวรุ่งหญิงดีเด่น จากละคร นาคี
แหล่งข้อมูลอื่น

ฉัตรฑริกา สิทธิพรม ที่อินสตาแกรม
ลูกผู้ชายหัวใจเพชร

| ลูกผู้ชายหัวใจเพชร |
| --- | --- |
สร้างโดย: กันตนา
บทประพันธ์: รุจิกาญจน์
บทละครโทรทัศน์: คนหลังม่าน
กำกับโดย: ธีรศักดิ์ พรหมเงิน
แสดงนำ: จุลจักร จักรพงษ์ มณฑล จิรา กุลณัฐ ปรียะวัฒน์ ยืนยง โอภากุล สาวิกา กาญจนมาศ เจจินตัย อันติมานนท์ ฝันเด่น จรรยาธนากร อนุสรณ์ เดชะปัญญา กาญจนา จินดาวัฒน์
ดนตรีแก่นเรื่องเปิด: คนไม่มีสิทธิ์ โดย จุลจักร จักรพงษ์
ดนตรีแก่นเรื่องปิด: ฉันรู้ว่ายังมีดาว โดย จุลจักร จักรพงษ์
จำนวนตอน: 15
การผลิต
ผู้จัดละคร: สมสุข กัลย์จาฤก
ความยาวตอน: 120 นาที/ตอน
ออกอากาศ
สถานีโทรทัศน์: สถานีโทรทัศน์สีกองทัพบกช่อง 7
ออกอากาศ: 11 มิ.ย. พ.ศ. 2545 – 29 ก.ค​. พ.ศ. 2545
ลูกผู้ชายหัวใจเพชร ละครโทรทัศน์ทางช่อง 7 ออกอากาศในกลางปี พ.ศ. 2545 เวลาหลังข่าวภาคค่ำ 20.30 - 22.30 น. ผลิตโดยบริษัท กันตนา จำกัด สร้างจากบทประพันธ์ของ  รุจิกาญจน์ บทโทรทัศน์โดย คนหลังม่าน กำกับการแสดงโดย ธีรศักดิ์ พรหมเงิน นำแสดงโดย จุลจักร จักรพงษ์, กุลณัฐ ปรียะวัฒน์, ยืนยง โอภากุล, มณฑล จิรา, สาวิกา กาญจนมาศ, เจจินตัย อันติมานนท์, ฝันเด่น จรรยาธนากร, อนุสรณ์ เดชะปัญญา, กาญจนา จินดาวัฒน์ ร่วมด้วย เทียรี่ เมฆวัฒนา และ นัฏฐา ลอยด์ เพลงประกอบละคร คนไม่มีสิทธิ์ และ ฉันรู้ว่ายังมีดาว โดย จุลจักร จักรพงษ์
และใน ปี พ.ศ. 2568 ทางค่าย กันตนา ได้นำละครเรื่องนี้มารีเมคอีกครั้ง นำแสดงโดย แทน แทนตะวัน ทัดเดโอ มายอลิ แม็คจิโอลิ คริษฐา สังสะโอภาส และ สมชาย เข็มกลัด
เนื้อเรื่อง

เพชร (จุลจักร จักรพงษ์) เด็กวัยรุ่นหนุ่มที่อยู่กับพ่อที่เป็นคนขับรถแท็กซี่ชื่อ นพ (ยืนยง โอภากุล) เพียงสองคน เพชรก็เหมือนกับเด็กวัยรุ่นชายทั่วไปที่ใฝ่ฝันอยากจะเป็นนักดนตรีร็อกและชอบมีเรื่องชกต่อยกับเด็กนักเรียนช่างกลทั่วไป เพชรกับเพื่อนชื่อ ดำรง หรือ ดำ (เจจินตัย อันติมานนท์) ถูกจับเข้าสถานพินิจเป็นระยะเวลา 5 ปี ทั้ง ๆ ที่เพชรไม่ใช่เป็นคนเกเรเพียงแต่ทนไม่ได้ที่จะเห็นความไม่เป็นธรรม
เมื่อออกมา ทรายแก้ว (สาวิกา กาญจนมาศ) น้องสาวของดำชอบเพชร แต่เพชรไม่ชอบด้วย  ต่อมาดำมีเรื่องถูกยิงตาย ก่อนตายดำได้ฝากทรายแก้วให้เพชรดูแลด้วย ต่อมาเพชรได้เข้าเป็นนักดนตรีในผับของ เอกพล (มณฑล จิรา) หนุ่มมหาเศรษฐีเจ้าของบริษัทค่ายเทปและกิจการหลายอย่าง วันหนึ่งเพชรถูกผู้จัดการผับไล่ออก แต่ได้ เนตรดาว (กุลณัฐ ปรียะวัฒน์) ญาติและคู่หมั้นของเอกพลมาช่วยไว้ เนตรดาวประทับใจเพชรตั้งแต่แรกพบ เพราะเพชรพยายามมีชีวิตอยู่ตามความฝันของตนเอง ขณะที่เนตรดาวถูกทั้งพ่อ (อนุสรณ์ เดชะปัญญา) และ แม่ (กาญจนา จินดาวัฒน์) จำกัดกรอบชีวิตไว้ให้
เอกพลพยามพยามกลั่นแกล้งเพชรอยู่ตลอด แต่เพชรก็ได้ความช่วยเหลือจาก โจ๊ก (ฝันเด่น จรรยาธนากร) เพื่อนใหม่อยู่ ในงานวันเกิดของเนตรดาว เนตรดาวขอให้เพชรพาเธอหนี เพชรพาเนตรดาวขี่มอเตอร์ไซค์ไปเรื่อย ๆ จนเจอที่ริมทะเล เนตรดาวเล่าให้ฟังว่าเบื่อสังคมที่ใส่หน้ากากเข้าหากัน อยากจะใช้ชีวิตเงียบสงบเปิดร้านอาหารเล็ก ๆ ริมทะเลแบบนี้ เพชรเองก็เหมือนกันไม่ได้ต้องการเป็นนักร้องใหญ่โต แต่ขอให้เล่นดนตรีในแบบที่ตัวเองชอบ อยู่ในร้านเล็ก ๆ ก็พอใจแล้ว และเพชรได้เล่นเพลงที่แต่งขึ้นให้เนตรดาวฟังเป็นของขวัญวันเกิด
ต่อมาเพชรได้ถูกเปิดตัวเป็นนักร้องคนใหม่ของค่ายเทปของเอกพล แต่เอกพลกลับเอาคู่ปรับเก่าของเพชรในสถานพินิจมาในงาน ประกาศให้ทุกคนรู้ว่าเพชรเคยติดคุกมาก่อน ความฝันที่จะเป็นนักร้องของเพชรต้องพังทลายลง นพแน่ใจว่าเอกพลต้องเป็นคนอยู่เบื้องหลังทั้งหมด นพตามไปเอาเรื่องจึงทำให้รู้ว่า จริง ๆ แล้วเอกพลเป็นเจ้าของโรงงานผลิตซีดีเถื่อน และเอาเพลงในบริษัทของพ่อของเนตรดาวไปปั๊มขาย เอกพลยิงนพตาย เพชรได้ทราบเรื่องและตามแก้แค้นให้นพ
ที่สุดเอกพลก็จบชีวิตลง เพชรและเนตรดาวก็ได้ทำตามฝันของตนและทั้งคู่ก็ใช้ชีวิตอยู่ร่วมกัน
นักแสดง

| ตัวละคร | ละครโทรทัศน์ปี 2545 | ละครโทรทัศน์ปี 2568 |
| --- | --- | --- |
| เพชร | จุลจักร จักรพงษ์ | แทนตะวัน ทัดเดโอ |
| เนตรดาว | กุลณัฐ ปรียะวัฒน์ | คริษฐา สังสะโอภาส |
| เอกพล | มณฑล จิรา | กฤษฎา สุภาพพร้อม |
| นพ | ยืนยง โอภากุล | สมชาย เข็มกลัด |
| ดำรง (ดำ) | เจจินตัย อันติมานนท์ | ณัฐภัทร จิรภาวสุทธิ์ |
| ทรายแก้ว | สาวิกา กาญจนมาศ | วรรณรดา เพชรชำนาญ |
| โจ๊ก | ฝันเด่น จรรยาธนากร | ชีวานนท์ ราเบลบาแวร์ |
| ชูชัย (พ่อของเนตรดาว) | อนุสรณ์ เดชะปัญญา | เพ็ญเพ็ชร เพ็ญกุล |
| วิภา (แม่ของเนตรดาว) | กาญจนา จินดาวัฒน์ | ปนัดดา เรืองวุฒิ |
|  |  | ปิติพน พรตรีสัตย์ |
|  |  | ทัช ณ ตะกั่วทุ่ง |
|  |  | วิวิศน์ บวรกีรติขจร |
|  |  | วิสรรค์ ฉัตรริงสิกุล |
|  |  | อุษา เสมคํา |
|  |  | ครรชิต ขวัญประชา |
|  |  | ทัศวรรณ เสนีย์วงศ์ |
|  |  | สุเทพ ประยูรพิทักษ์ |
|  |  | ฉันทนา กิติยพันธ์ |
แหล่งข้อมูลอื่น

เพลงคนไม่มีสิทธิ์
เพลงฉันรู้ว่ายังมีดาว
↑  รีเมค “ลูกผู้ชายหัวใจเพชร” คว้า “ชิงชิง” ขึ้นแท่นเจ้ดัน “แทน แทนตะวัน”
วิสุทธิ
วิสุทธิ 7 กับ วิปัสสนาญาณ

วิสุทธิ 7 เป็นปัจจัยส่งต่อกันขึ้นไปเพื่อบรรลุนิพพาน เป็นพระอริยบุคคลในพระพุทธศาสนา ดังบรรยายในรถวินีตสูตร (พระสูตรหนึ่งในพระไตรปิฎกภาษาบาลี) เปรียบวิสุทธิ 7 ว่าเสมือนรถเจ็ดผลัด ส่งต่อกันให้บุคคลถึงที่หมาย สามารถเปรียบเทียบ ไตรสิกขา, วิสุทธิ 7, ญาณ 16, ปาริสุทธิศีล 4 และสมาธิ ได้ดังนี้
อธิศีลสิกขา
ศีลวิสุทธิ
ปาฏิโมกขสังวรศีล
อินทรียสังวรศีล
อาชีวปาริสุทธิศีล
ปัจจัยสันนิสิตศีล
อธิจิตตสิกขา
จิตตวิสุทธิ
อุปจารสมาธิ
อัปปนาสมาธิ ในฌานสมาบัติ
อธิปัญญาสิกขา
ทิฏฐิวิสุทธิ
นามรูปปริจเฉทญาณ
กังขาวิตรณวิสุทธิ
นามรูปปัจจัยปริคคหญาณ
มัคคามัคคญาณทัสสนวิสุทธิ
สัมมสนญาณ
ปฏิปทาญาณทัสสนวิสุทธิ
อุทยัพพยานุปัสสนาญาณ
ภังคานุปัสสนาญาณ
ภยตูปัฏฐานญาณ
อาทีนวานุปัสสนาญาณ
นิพพิทานุปัสสนาญาณ
มุจจิตุกัมยตาญาณ
ปฏิสังขานุปัสสนาญาณ
สังขารุเบกขาญาณ
สัจจานุโลมิกญาณ
ญาณทัสสนวิสุทธิ
โคตรภูญาณ
มัคคญาณ
ผลญาณ
ปัจจเวกขณญาณ